Vandag is die 47-jarige Sauermann, wat in vyf toetse vir die Springbokke loskopstut gespeel het, 'n bees- en besproeiingsboer op die oewer van die Olifantsrivier. ''Ek het ook so 'n bietjie wild,' gesels Sauermann.
Hy is een van die boere langs die Olifantsrivier wat van die seekoeie in die rivier verkoop ten einde voer vir die oorblywende seekoeie aan te koop om hulle deur die droogte te sien.
Buiten die vyf toetse waarin hy gespeel het, het Sauermann in Australië ook in ses gewone toerwedstryde die Springboktrui oor die kop getrek. Hy het in toetse teen Australië, Frankryk, Engeland en die Britse Leeus gespeel.
Greyling was in 'n stadium so raadop met die Springbokke se skopwerk dat hy selfs vir Sauermann (wat so nou en dan vir Diggers in klubwedstryde pale toe geskop het) 'n strafdoel pale toe laat waarneem het. Dit was 'n regte 'donkie-drop' en die bal het nie eens naby die pale uitgekom nie!
In 1972 het Transvaal ook die Curriebeker gewen deur Oos- Transvaal op Springs in die eindstryd te klop. Dit was die laaste keer wat die Curriebeker Ellispark toe is.
Manfred speel net soos sy pa loskopstut. ''Hy is so maer dit lyk of hy nooit kos kry nie, maar is 'n sterke derduiwel!'